ଜାଗୃତି ରଥ ଜଣେ ଓଡ଼ିଆ କଥାଚିତ୍ର ଏବଂ ଦୂରଦର୍ଶନ ଅଭିନେତ୍ରୀ । ସେ ଓଡ଼ିଶୀ ଓ ସମ୍ବଲପୁରୀ ନୃତ୍ୟରେ ପ୍ରଶିକ୍ଷଣ ନେଇଛନ୍ତି ଏବଂ କିଛି ଦୂରଦର୍ଶନ କାର୍ଯ୍ୟକ୍ରମରେ ଉପସ୍ଥାପିକା ଭାବରେ କାର୍ଯ୍ୟ କରିଛନ୍ତି । ଅଭିନୟ ଜୀବନ ଡିଡି ଓଡ଼ିଆରେ ପ୍ରସାରିତ ହେଉଥିବା ଆଜିର ସକାଳ କାର୍ଯ୍ୟକ୍ରମରେ ସେ ଜଣେ ଉପସ୍ଥାପିକା ଭାବରେ କାମ କରୁଥିଲେ । ତରଙ୍ଗ ଟିଭିରେ ପ୍ରସାରିତ ଧାରାବାହିକ ଶ୍ରୀମନ୍ଦିରରେ ସେ କାଞ୍ଚି ରାଜକୁମାରୀ ପଦ୍ମାବତୀ ଭୂମିକାରେ ଅଭିନୟ କରିଥିଲେ । ଏହାପରେ ସେ ପ୍ରାର୍ଥନା ଟିଭିରେ ପ୍ରସାରିତ ନୂପୁର ଜୁନିଅର୍‌ରେ ଉପସ୍ଥାପିକା ଭାବରେ କାମ କରିଥିଲେ । ସେ ପ୍ରାର୍ଥନା ଟିଭିରେ ପ୍ରସାରିତ ଜ୍ଞାନଗୁରୁର ୩ୟ ସଂସ୍କରଣର ଉପସ୍ଥାପିକା ଭାବରେ କାମ କରିଛନ୍ତି । ସେ ତରଙ୍ଗ ସିନେ ପ୍ରଡ଼କ୍ସନଦ୍ୱାରା ନିର୍ମିତ ଓଡ଼ିଆ କଥାଚିତ୍ର ସୁନୟନାରେ ନାୟିକା ଭାବେ ଅଭିନୟ କରିଛନ୍ତି ।